text: Akutbil flytter fra Oksbøl trods protester
  01 juni 2013 kl. 06.25
  Lokale protester mod at miste en populær lægebil hjælper ikke. Hærens akutbil og infirmeriet flytter fra Oksbøllejren til Skrydstrup.
  Lægebilen vil dog være i lejren, når der er øvelse, selv om den får hjemsted på den sønderjyske flyvestation.
  Der vil dog være uændret akutdækning i det store ferieområde med lange veje året ud.
  ? Vi har en aftale med forsvaret om, at regionen har en paramediciner udstationeret i Oksbøl 72 døgn om året, når lægebilen ikke er bemandet. I 2013 fortsætter aftalen med forsvaret. Vi ved ikke noget om 2014, da kan det være, at vi får behov for større dækning med paramediciner, fordi den militære lægebil flytter, sigeThyge Nielsen (Venstre), der er formand for Region Syddanmarks præhospitale udvalg til JydskeVestkysten.
  